— Што прымушае нас, дарослых і занятых людзей, вечарамі рэпеціраваць, а не глядзець, напрыклад, серыялы? — задала пытанне Людміла Сяменас і сама на яго адказала. — У першую чаргу, мы хочам успомніць багацце нашай роднай мовы, традыцыі, не дазволіць адысці ў нябыт таму, што імкліва страчваецца. Для гэтага не патрэбны сродкі, дастаткова энтузіязму, нераўнадушша. Калі ёсць мэта — будзе і час, і жаданне. Нават адзін чалавек здольны на многае. А калі нас будзе шмат?